CELEX: 62016CN0507
Language: et
Date: 2016-09-26 00:00:00
Title: Kohtuasi C-507/16: Eelotsusetaotlus, mille on esitanud Administrativen sad Sofia grad (Bulgaaria) 26. septembril 2016 – „Еntertainment Bulgaria System“ ЕООD versus Direktor na Direktsia „Obzhalvane i danachno-osiguritelna praktika“ – Sofia

28.11.2016   
            
            
               ET
            
            
               Euroopa Liidu Teataja
            
            
               C 441/13
            
         
      Eelotsusetaotlus, mille on esitanud Administrativen sad Sofia grad (Bulgaaria) 26. septembril 2016 – „Еntertainment Bulgaria System“ ЕООD versus Direktor na Direktsia „Obzhalvane i danachno-osiguritelna praktika“ – Sofia
      (Kohtuasi C-507/16)
      (2016/C 441/16)
      Kohtumenetluse keel: bulgaaria
      
         Eelotsusetaotluse esitanud kohus
      
      Administrativen sad Sofia grad
      
         Põhikohtuasja pooled
      
      
         Kaebaja:„Еntertainment Bulgaria System“ ЕООD
      
         Vastustaja: Direktor na Direktsia „Obzhalvane i danachno-osiguritelna praktika“ – Sofia
      
         Eelotsuse küsimused
      
      
                  1.
               
               
                  Kas direktiivi 2006/112 (1) artiklit 214 tuleb tõlgendada nii, et seoses sisendkäibemaksu mahaarvamise õigusega tuleb käibemaksukohustuslasena registreerimise kategooriatele omistada erinev tähtsus, või on viidatud sättega vastuolus, et liikmesriigid omistavad käibemaksukohustuslasena registreerimise kategooriatele erineva tähtsuse, nagu seda on tehtud ZDDS artiklis 97a ja artikli 70 lõikes 4?
               
            
                  2.
               
               
                  Kas direktiivi 2006/112 artikli 168 punkti a ja artikli 169 punkti a tuleb tõlgendada nii, et direktiivi artikli 214 lõike 1 punkti e kohaselt registreeritud isikul ei ole õigust arvata sisendkäibemaksuna maha käibemaksu, mille ta on tasunud teistes liikmesriikides asuvatelt maksukohustuslastelt saadud teenustelt, kui ta kasutab neid teenuseid teenuste osutamiseks teistes liikmesriikides ja muud materiaal- ja menetlusõiguslikud tingimused sisendkäibemaksu mahaarvamise õiguse kasutamiseks on täidetud?
               
            
                  3.
               
               
                  Kas direktiivi 2006/112 artikli 168 punkti a ja artikli 169 punkti a tuleb tõlgendada nii, et nendega on vastuolus selline liikmesriigi õigusnorm nagu ZDDS artikli 70 lõige 4, mille kohaselt ei ole isikul, kes ei ole käibemaksukohustuslasena registreeritud mitte artikli 214 lõike 1 punkti a alusel, vaid artikli 214 lõike 1 punkti d või e alusel, mingitel tingimustel sisendkäibemaksu mahaarvamise õigust?
               
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).